Lista likova serije Istine i laži
<s>Istine i laži je srpska telenovela Prve TV koja se snima od 2017. godine.</s><s>Predstavlja rimejk popularne argentinske telenovele Graduados .</s>

<s>Glavni likovi</s>

<s>Radovan "Rade" Božić</s>

<s>Radovan "Rade" Božić je vlasnik RB Grupe (Rade Božić grupe), društva koja proizvodi hranu za pse.</s><s>Udovac je, ima ćerku Marinu.</s><s>Kasnije se oženio direktorkom finansija u firmi Tatjanom Milenković koja ga je varala sa Pavlom (Marininim mužem) i htela da mu otme firmu.</s><s>Rade je bio uporan u tome da sve što zamisli ostvari.</s><s>Kada je saznao da ga Tanja vara sa Pavlom, on je doživeo srčani udar i u bolnici je zamolio svog unuka Arsu da preuzme firmu.</s><s>Posle toga je Rade bio u vezi sa Zorom, majkom Arsine bivše devojke Ane.</s><s>Posle zajedničkog odmora u Balatunu, Rade je raskinuo sa Zorom jer nije preboleo Tatjanu i u potpunosti se posvetio poslu.</s>

<s>U drugom sezoni, Rade je zaposlio Unu, svoju ćerku za koju nije ni znao da su u bilo kakvom srodstvu.</s><s>Na otvaranju Arsinog haba, Rade je saznao da mu je ona ćerka, a potom i da je ona zajedno sa Lukom želela da ga uništi misleći da ju je odbacio.</s><s>Znajući to, on je nagovorio Luku da da izjavu u policijskoj ispostavi da je sam vratio patente pa je Luka potom pušten iz pritvora.</s><s>Na kraju sezone, Rade se pomirio sa Tatjanom i ponovo su ušli u vezu.</s>

<s>Urađen je po liku Klementea iz serije Graduados.</s><s>Lik tumači Svetislav Goncić.</s>

<s>Danica "Dana" Isidorović</s>

<s>Danica "Dana" Isidorović je Nikolina i Tarina majka i Ilijina supruga.</s><s>Dana je domaćica i često se naziva paćenicom i mučenicom.</s><s>Ona je bila zavisna od kocke što joj je donelo gubitak veće svote novca i porodične poteškoće.</s><s>Dana i Ilija su kasnije pokrenuli novi posao — ona pravi pite po narudžbi, a Ilija ih dostavlja.</s>

<s>Uz Žikinu pomoć, Ilija i ona su počeli da vode emisiju "Pitologija" u drugoj sezoni u kojoj su reklamirali njene pite, ali je ona prestala sa emitovanjem kada je Ilija ostavio Danu i otišao kod Slobe krijući se od svih jer mu ona nije rekla istinu o zaradi od njihovog posla.</s><s>Zbog Ilijinog nestanka Tara je došla u Srbiju iz Beča i razvozila pite umesto svog oca.</s><s>Dana je potom prijavila njegov nestanak policijskim inspektorima Marku Gvozdenoviću i Dejanu Mašiću koji su joj rekli da je policija tu nemoćna.</s><s>Marko i Deki su joj pokazali Ilijinu fotografiju ispred jednog bankomata sa jednom kozmetičarkom Ninom.</s><s>Kada je od njih saznala da je Nina drolja, Dana je bila uverena da je Ilija njena mušterija.</s><s>Međutim, Dana je i dalje ostala pri svome.</s><s>Posle nekog vremena, Nina joj je objasnila da ona nije drolja nego da je bila na pogrešnom mestu u pogrešno vreme.</s><s>Kada je Ilija video Danu kako se ljubi sa njegovim bratom Andrijom, ona je otišla posramljena u Marininu kuću.</s><s>Kada je Iliju i nju počela da juri policija, njih dvoje su se pomirili.</s><s>Kasnije je Dana uz Tarinu pomoć napravila proslavu njihove četrdesetogodišnjice braka i obnovu zaveta.</s><s>Da bi svojoj susetki Vladanki pokazala da je bolja od nje i Andrije, Dana je odlučila da se sa Ilijom preseli na Kosmaj.</s><s>Međutim, njih dvoje su se vratili za Beograd kada su saznali da se Tara razvodi od Žike.</s><s>Kada je saznala da se Tara ima novog dečka Petra, Dana se raspitala kod Pavla o njemu i saznala da je bogat, a kada je iz prisluškivanja ispred ćerkinih vrata čula da će se ona udati, Dana je pala u nesvest od uzbuđenja što će postati "bogataška tašta".</s>

<s>Urađena je po istoimenom liku iz serije Graduados.</s>

<s>Ilija Isidorović</s>

<s>Ilija Isidorović je Nikolin i Tarin otac.</s><s>Staromodan je i uopšte se ne slaže sa Nikolom u vezi njegovog načina života.</s><s>Vlasnik je prodavnice tkanine.</s><s>Strastveno navija za FK Partizan.</s><s>Urađen je po liku Eliasa iz serije Graduados.</s><s>Lik tumači Feđa Stojanović.</s>

<s>Marina Božić</s>

<s>Marina Božić (rođena Božić) je Radetova 36-godišnja ćerka.</s><s>U srednjoj školi, kao najpopularnija devojka škole, zabavljala se sa Pavlom, školskim siledžijom.</s><s>Tokom mature ga je uhvatila u prevari i napustila žurku.</s><s>Pridružio joj se najpoznatiji autsajder škole Nikola, te su oni ubrzo spavali u njegovom autu.</s><s>Marina je ostala trudna i njen otac ju je naterao da se uda za Pavla, ne znajući šta se desilo između nje i Nikole.</s><s>Danas, Marina ima sina Arsenija i u ne baš tako srećnom braku je sa Pavlom.</s><s>Ona kupuje psa Evu i njena kućna pomoćnica unajmljuje Nikolu da dresira psa.</s><s>Ubrzo putem DNK testa saznaje da je Nikola otac njenog sina, te oni započinju romansu.</s><s>Urađena je po liku Marije Laure iz serije Graduados.</s><s>Lik tumači Jana Ilić.</s>

<s>Nikola Isidorović</s>

<s>Nikola Isidorović je zabušant koji privremeno radi kao šetač pasa.</s><s>Živi pod zakletvom položenom na maturi sa prijateljima da nikada neće imati stalan posao, porodicu, ozbiljnu vezu i pod tim pravilima živi i danas.</s><s>Spavao je sa Marinom na maturi i život mu se okreće naopačke kada saznaje da je otac njenog sina, 18-godišnjeg Arsenija.</s><s>Iako to na prvi pogled nije izgledalo taako, Nikola se dobro snalazi kao roditelj.</s><s>Urađen je po liku Andreasa iz serije Graduados.</s><s>Lik tumači Zoran Pajić.</s>

<s>Pavle Filipović</s>

<s>Pavle Filipović je Marinin muž.</s><s>Uobražen je.</s><s>Direktor budžeta u Radetovoj firmi.</s><s>Vara Marinu sa Tatjanom i zajedno žele da otmu Radetovu firmu.</s><s>Tatjana je zapravo devojka kojoj se rugao u školi i koja se vratila da mu se osveti.</s><s>Ne podnosi Nikolu i stalno ga ponižava.</s><s>Sličnu stvar radi i sa Nebojšom, najboljim prijateljem, kada saznaje da je ovaj gej.</s><s>Urađen je po liku Pabla iz serije Graduados.</s><s>Lik tumači Stefan Buzurović .</s>

<s>Kristina Bajčetić</s>

<s>Kristina "Kris" Bajčetić je Nikolina najbolja prijateljica koja, kao i on, živi pod zakletvom položenom na maturi.</s><s>Vlasnica je radija Plej ().</s><s>Potajno je zaljubljena u Nikolu.</s><s>Urađena je po liku Veronike iz serije Graduados.</s><s>Lik tumači Bojana Ordinačev.</s>

<s>Tatjana Milenković</s>

<s>Tatjana "Tanja" Božić (rođena Milenković) / Anastasija Benčić je glavna negativka serije.</s><s>Debela u srednjoj školi otišla je u Los  Anđeles nakon nje, te je tamo, u institutu doktora Ripštajna, znatno smršala, promenila lice plastičnom operacijom i ime.</s><s>Vratila se radio osvete Pavlu (u kog je bila zaljubljena tokom škole i koji ju je ponižavao), Nebojši (koji ju je takođe ponižavao) i Marini (na koju je bila ljubomorna).</s><s>U romansi je sa Pavlom i niko ne zna njen pravi identitet.</s><s>Udata je za Radeta i planira da mu otme firmu.</s><s>Urađena je po liku Patricije / Jimene iz serije Graduados.</s><s>Lik tumači Jelena Gavrilović.</s>

<s>Arsenije Filipović</s>

<s>Arsenije Filipović je Marinin i Pavlov, tj. Marinin i Nikolin 18-godišnji sin.</s><s>Nakon što saznaje da mu je Niokola, a ne Pavle, otac, počinje da se druži sa njim i postaju jako dobri prijatelji.</s><s>Zaljubljen je u najpopularniju devojku škole, Sofiju.</s><s>Jedini zna za Pavlovu i Tanjinu vezu.</s><s>Radetov naslednik.</s><s>Urađen je po liku Martina iz serije Graduados.</s><s>Lik tumači Vladimir Kovačević.</s>

<s>Vanja Bakić</s>

<s>Vanja Bakić je Marinina najbolja prijateljica i kuma, psihijatarka.</s><s>Želi da ima dete, mada ne može da nađe oca.</s><s>Uvek smirena i staložena.</s><s>Urađena je po liku Viktorije iz serije Graduados.</s><s>Lik tumači Borka Tomović.</s>

<s>Slobodan Kokot</s>

<s>Slobodan "Sloba" Kokot je Nikolin i Kristinin najbolji prijatelj.</s><s>Živi potpuno isto kao i oni - pod zakletvom da nikad neće imati stalan posao, porodicu, ozbiljnu vezu.</s><s>Zna da svira gitaru.</s><s>Urađen je po liku Bendžamina iz serije Graduados.</s><s>Lik tumači Žarko Stepanov.</s>

<s>Nebojša Dakić</s>

<s>Nebojša Dakić je direktor marketinga Radetove firme i bivši Pavlov najbolji prijatelj.</s><s>Tokom okupa generacije otkriva drugima da je gej.</s><s>Ne podnosi Tanju, te odlučuje da sazna šta krije.</s><s>Međutim, kada joj otme telefon, ona iscenira silovanje, te Nebojša biva otpušten i odlazi u Maroko, mada se kasnije vraća.</s><s>Daje otkaz i odlazi u London nakon još jednog neuspelog pokušaja da razotkrije Tatjanu.</s><s>Kasnije se vraća i odlučuje da ima dete sa Vanjom, a usput ulazi u vezu sa njihovim doktorom Filipom.</s><s>Urađen je po liku Giljerma iz serije Graduados.</s><s>Lik tumači Danijel Korša.</s>

<s>Tara Isidorović</s>

<s>Tara Isidorović je Nikolina mlađa sestra i Danina i Ilijina ćerka.</s><s>Radi u Radetovoj firmi kao Tatjanina asistentkinja.</s><s>Nesrećna u ljubavi.</s><s>Kasnije se zaljubljuje u Pavlovog polubrata Stefana, koji je vara sa Kris.</s><s>Urađena je po liku Gabrijele iz serije Graduados.</s><s>Lik tumači Anja Mit.</s>

<s>Jovan Hadžislavković</s>

<s>Jovan "Joca" Hadžislavković je Radetov gej pomoćnik, bez kojeg Rade ne može da živi.</s><s>Obožava da radi i firma ne bi fukcionisala.</s><s>Ne podnosi Tatjanu i odgovarao je Radeta da se oženi njom.</s><s>Pomagao je Marini i Nebojši da je razotkriju.</s><s>Urađen je po liku Voltera iz serije Graduados.</s><s>Lik tumači Dušan Kaličanin.</s>

<s>Stefan Filipović</s>

<s>Stefan Filipović je Pavlov polubrat, advokat, prevarant.</s><s>Nakon dužeg vremena provedenog u inostranstvu vraća se u Srbiju kako bi se udružio sa Pavlom i Tanjom u planu da otmu firmu Radetu.</s><s>Nakon što Tatjana smesti otkaz prvobitnom advokatu firme Panteliću, stavlja Stefana na njegovo mesto.</s><s>Ubrzo ulazi u vezu sa sekretaricom Tarom, ali i sa ljubavlju iz srednje škole Kristinom.</s><s>Urađen je po liku Augusta iz serije Graduados.</s><s>Lik tumači Bojan Krivokapić.</s>

<s>Danilo</s>

<s>Danilo je Slobin sluga.</s><s>Lik tumači Vladan Dujović.</s>

<s>Svetlana Radojković</s>

<s>Svetlana "Ceca" Radojković je tipična devojka sa sela koja radi kao kućna pomoćnica kod Filipovićevih.</s><s>Urađena je po liku Klare iz serije Graduados.</s><s>Lik tumači Sofija Rajović.</s>

<s>Sofija</s>

<s>Sofija je najpopularnija devojka u Arsinoj školi u koju je on zaljubljen.</s><s>U početku bila je u vezi sa školskim siledžijom Zoranom "Kizom", ali su raskinuli i ona je ostala sa Arsom.</s><s>Nakon što joj je majka Goga ostala bez posla seli se u Niš, ali njih dve se kao i obično posvađaju, te se Sofija vraća.</s><s>Urađena je po istoimenom liku iz serije Graduados.</s><s>Lik tumači Marina Ćosić.</s>

<s>Zoran "Kiza"</s>

<s>Zoran "Kiza" je najpopularniji momak i školski siledžija u Arsinoj školi koji se u početku zabavljao sa Sofijom, međutim ona ga je ostavila zbog Arse.</s><s>Od tada se trudi da uradi sve da ih razdvoji.</s><s>U početu i maltretira Arsenija.</s><s>Lažljiv je, prevrtljiv, zloban.</s><s>Urađen je po liku Žuana iz serije Graduados.</s><s>Lik tumači Milan Zarić.</s>

<s>Džeri</s>

<s>Džeri je Vasketov i Arsin drug.</s><s>Lik tumači Stefan Radonjić.</s>

<s>Ivan Vasković</s>

<s>Ivan "Vaske" Vasković je Arsin najbolji prijatelj.</s><s>Kasnije ga Kiza ucenjuje, te on postaje njegov doušnik.</s><s>Lik tumači Đorđe Kreća.</s>

<s>Olga Popovski</s>

<s>Olga Popovski je Vanjina pacijentkinja, učiteljica.</s><s>Udata je za, kako kaže, "šonju" i sa njim ima dvoje dece - ćerku i sina, a iz prvog braka ima ćerku - glumicu.</s><s>Rođena je u Banja Luci, mada živi u Beogradu.</s><s>Odrasla je uz imućnog oca (koga je viđala dvaput godišnje), te često žali za parama i ima veliku želju da otputuje u Singapur.</s><s>Lik tumači i za njega scenario piše Sandra Silađev.</s>

<s>Epizodni likovi</s>

<s>Marta Kandić</s>

<s>Marta Kandić je profesorka muzičkog u penziji koja je predavala Marininoj generaciji.</s><s>Preko nje je Tatjana došla u Ameriku i jedina zna njen pravi identitet.</s><s>Podmitljiva je i u svemu gleda samo svoj profit.</s><s>Nikola i Marina su je u školi podmitili za ocenu.</s><s>Uzela je pare od Nebojše kako bi mu, pred svima, rekla informacije o Tanji i Anastasiji, no prevarila ga je praveći se da nema pojma o čemu priča i tako je više puta uzela pare od Tatjane kako ne bi odala njenu tajnu.</s><s>Kako bi je se rešila, Tatjana odlučuje da joj sabotira auto pa joj preseče kočnice i Marta doživi saobraćajnu nesreću pri kojoj gubi pamćenje.</s><s>Lik je tumačila Nada Blam.</s>

<s>Goga</s>

<s>Goga je Sofijina majka, sa kojom je Sofija uvek u nekoj svađi.</s><s>U mladosti izlazila je sa Nikolom i još uvek je zaljubljena u njega.</s><s>Nakon što je ostala bez posla, Nikola joj daje posao u radnji njegovog oca Ilije, gde se Ilija zaljubi u nju što Goga koristi kako bi dobila pare.</s><s>Ipak, Dana ih uhvati i Goga je prinuđena da se odseli u Niš sa Sofijom.</s><s>Kasnije se Sofija vraća u Beograd, a Goga ostaje u Nišu.</s><s>Lik je tumačila Mina Lazarević.</s>

<s>Vasa Marković</s>

<s>Vasa Marković je sin Danilove prijateljice Milene, mladi glumac.</s><s>Nakon što se Goga izlane pred Danom da ima unuka, Dana i Ilija su uporni da saznaju ko je to, te ispituju Slobu koji im dovodi Vasu kao unuka.</s><s>Ipak, biva razotkriven.</s><s>Lik je tumačio Nikola Stanković.</s>

<s>Ana Stamatović</s>

<s>Ana Stamatović je Sofijina najbolja drugarica.</s><s>Kasnije se zaljubljuje u Arsu, te se ona i Sofija posvađaju, a isto se desilo i sa Kizom pre toga.</s><s>Ana je ćerka doktora Filipa Stamatovića, Nebojšinog gej partnera.</s><s>Lik je urađen po liku Lune iz serije Graduados.</s><s>Lik tumači Mitra Mladenović.</s>

<s>Buki</s>

<s>Buki je Kizin najbolji drug, tačnije njegov "podanik".</s><s>Svugde ga prati i podržava u svemu.</s><s>Isti je kao i Kiza - zloban.</s><s>Lik tumači Teodor Vinčić.</s>

<s>Filip Stamatović</s>

<s>Filip Stamatović je doktor za vantelesnu oplodnju.</s><s>Nakon što Vanja i Nebojša odlučuju da dobiju dete oni odlaze kod Filipa, koji se odmah svidi Vanji.</s><s>Filip je gej i ubrzo ulazi u vezu sa Nebojšom.</s><s>Bio je u braku, međutim ubrzo se razveo zbog svoje seksualnosti i iz tog braka ima jedno dete - ćerku Anu.</s><s>Lik tumači Pavle Pekić.</s>

<s>Viktorija Đokić</s>

<s>Viktorija "Viki" Đokić je Tatjanina drugarica iz Los Anđelesa.</s><s>Nakon što Arsa zbog tuče sa Kizom biva izbačen iz škole, Filipovići i Rade odlučuju da pređe na privatne časove.</s><s>Tanja predlaže Viktoriju.</s><s>Međutim, Viktorija po Tanjinom nalogu nagovara Arsenija da ode u Ameriku.</s><s>Pored toga, ona nije profesorka već striptizeta u noćnom klubu gde Vaske radi.</s><s>On je vidi i govori to Nikoli.</s><s>Nakon što biva razotkrivena i pred Arsom, izmišlja da je dobila ponudu sa privatnog fakulteta.</s><s>Kasnije, Rade Stefanu daje pare da od Viktorije uzme informacije o Tanji.</s><s>Viktorija daje dezinformaciju i time spašava Tatjanu od otkrivanja njene tajne.</s><s>Lik je tumačila Dragana Mićalović.</s>

<s>Reference</s>

<s>Spoljašnje veze</s>

<s>Likovi
Istine i laži</s>

